古诗《望送魏征葬》--李世民--阊阖总金鞍,上林移玉辇。野郊怆新别,河桥非旧饯。惨日映峰沉,愁云随盖转。哀笳时断续,悲旌乍舒卷。望望情何极,浪浪泪空泫。无复昔时人,芳春共谁遣。古诗《赋得临池竹》--李世民--贞条障曲砌,翠叶贯寒霜。拂牖分龙影,临池待凤翔。古诗《望终南山》--李世民--重峦俯渭水,碧嶂插遥天。出红扶岭日,入翠贮岩烟。叠松朝若夜,复岫阙疑全。对此恬千虑,无劳访九仙。古诗《辽城望月》--李世民--玄兔月初明,澄辉照辽碣。映云光暂隐,隔树花如缀。魄满桂枝圆,轮亏镜彩缺。临城却影散,带晕重围结。驻跸俯九都,停观妖氛灭。古诗《赋得李》--李世民--玉衡流桂圃,成蹊正可寻。莺啼密叶外,蝶戏脆花心。丽景光朝彩,轻霞散夕阴。暂顾晖章侧,还眺灵山林。古诗《春日登陕州城楼,俯眺厚野回丹,碧缀烟霞,》--李世民--碧原开雾隰,绮岭峻霞城。烟峰高下翠,日浪浅深明。斑红妆蕊树,圆青压溜荆。迹岩劳傅想,窥野访莘情。巨川何以济,舟楫伫时英。古诗《咏烛二首》--李世民--焰听风来动,花开不待春。镇下千行泪,非是为思人。九龙蟠焰动,四照逐花生。即此流高殿,堪持待月明。古诗《赐魏征诗》--李世民--醽醁胜兰生,翠涛过玉瓒。千日醉不醒,十年味不败。古诗《月晦》--李世民--晦魄移中律,凝暄起丽城。罩云朝盖上,穿露晓珠呈。笑树花分色,啼枝鸟合声。披襟欢眺望,极目畅春情。古诗《望雪》--李世民--冻云宵遍岭,素雪晓凝华。入牖千重碎,迎风一半斜。 不妆空散粉,无树独飘花。萦空惭夕照,破彩谢晨霞。